
Αρ 


. Φύλλου 1769 


ΑΠΟΦΑΣΕΙΣ 

Αριθμ. 18845 _ 

Καθορισμός των οργάνων διοίκησης του Κέ¬ 
ντρου Ερευνών για Θέματα Ισότητας (Κ.Ε.Θ.Ι.) 
και ρύθμιση θεμάτων οργάνωσης και λειτουργί¬ 
ας των υπηρεσιών του. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1) τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α' 98). 

2) τις διατάξεις του άρθρου 5 του ν. 1835/1989 «Σύ¬ 
σταση Υπουργείου Τουρισμού και ρύθμιση θεμάτων 
δημόσιας διοίκησης» (Α' 76), όπως τροποποιήθηκε με 
το άρθρο 15 του ν. 2266/1994 «Έλεγχος δημόσιου τομέα- 
Μετατάξεις - Κατάταξη προσωπικού με σχέση εργασίας 
ιδιωτικού δικαίου. Άλλες ρυθμίσεις» (Α' 218) και ισχύει, 

3) τις διατάξεις του άρθρου 1, των παρ 1 β, 2 και 3 του 
άρθρου 8 και της παρ. 3 του άρθρου 13 του ν. 4369/2016 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων 
(διαφάνεια - αξιοκρατία και αποτελεσματικότητα της 
Δημόσιας Διοίκησης) και άλλες διατάξεις» (Α' 33), 

4) τις διατάξεις των άρθρων 20, 24 και 77 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - δη¬ 
μόσιο λογιστικό και άλλες διατάξεις» (Α' 143), ως ισχύει, 

5) τις διατάξεις του π.δ. 80/2016 «Ανάληψη υποχρεώ¬ 
σεων από τους Διατάκτες» (Α' 145), ως ισχύει, 

6) το υπ' αριθμ. 40124/13.7.2017 έγγραφο του Κέντρου 
Ερευνών για Θέματα Ισότητας και τη διαλαμβανόμενη σε 
αυτό ληφθείσα κατά την 379η συνεδρίαση της 28.6.2017 
απόφαση του Διοικητικού Συμβουλίου του ΚΕ.Θ.Ι. περί 
έγκρισης του σχεδίου για τον καθορισμό των Οργάνων 
Διοίκησης και του Οργανογράμματος του Κέντρου Ερευ¬ 
νών για Θέματα Ισότητας (Κ.Ε.Θ.Ι.), 

7) την υπ'αριθμ. 25475/30.11.2011 Διαπιστωτική Πρά¬ 
ξη του Διοικητικού Συμβουλίου του Κ.Ε.Θ.Ι. «Κατάργηση 
κενών οργανικών θέσεων προσωπικού με σχέση εργα¬ 
σίας ιδιωτικού δικαίου αορίστου χρόνου του Κέντρου 


Ερευνών για Θέματα Ισότητας (Κ.Ε.Θ.Ι.) βάσει των διατά¬ 
ξεων του άρθρου 34 παρ. 2 του ν. 4024/2011 (Φ.Ε.Κ. 226/ 
Α /27.10.2011)» (Β' 2915), βάσει της οποίας καταργήθη- 
καν ενενήντα επτά (97) κενές θέσεις ιδιωτικού δικαίου 
αορίστου χρόνου, διατηρουμένων μόνον επτά (7), οι 
οποίες διατηρούνται εν ισχύ, 

8) την υπ' αριθμ. οικ. 11336/2.4.2015 απόφαση του 
Υπουργού Εσωτερικών και Διοικητικής Ανασυγκρότη¬ 
σης «Συγκρότηση Διοικητικού Συμβουλίου του Κέντρου 
Ερευνών για θέματα Ισότητας (Κ.Ε.Θ.Ι.)» (ΥΟΔΔ 226), όπως 
τροποποιήθηκε με την υπ'αριθμ. 37745/30.11.2016 από¬ 
φαση του Υπουργού Εσωτερικών «Αποδοχή παραιτήσε¬ 
ων και διορισμός νέων μελών του Διοικητικού Συμβουλί¬ 
ου του Κέντρου Ερευνών για Θέματα Ισότητας (Κ.Ε.Θ.Ι.)» 
(ΥΟΔΔ 648) και την υπ' αριθμ. 24991/21.7.2017 απόφαση 
του Υπουργού Εσωτερικών «Αποδοχή παραίτησης και 
αντικατάσταση μέλους του Διοικητικού Συμβουλίου του 
Κέντρου Ερευνών για Θέματα Ισότητας (Κ.Ε.Θ.Ι.)» (ΥΟΔΔ 
375), 

9) την κατά την 347η Συνεδρίαση της 26.10.2015 από¬ 
φαση του Διοικητικού Συμβουλίου του Κ.Ε.Θ.Ι. όπως 
γνωμοδοτήσει προς τον Υπουργό Εσωτερικών και Δι¬ 
οικητικής Ανασυγκρότησης περί της κατάργησης του 
π.δ. 42/1994 «Σύσταση του Κέντρου Ερευνών για Θέμα¬ 
τα Ισότητας» (Α’ 33) και των αποφάσεων του Υπουργού 
Προεδρίας: α) Γ.ΥΦ. 803/1994 «Κανονισμός λειτουργίας 
και οργάνωσης των υπηρεσιών του Κέντρου Ερευνών 
για θέματα ισότητας» (Β' 417 και Διορθ. Σφαλμ. Β' 480), 
β) Γ.Υ.Φ. 1001/1994 «Τροποποίηση κανονισμού λειτουργί¬ 
ας και οργάνωσης των υπηρεσιών του Κέντρου Ερευνών 
για θέματα ισότητας» (Β' 557), γ) 219/1995 «Καθορισμός 
αποφασιστικών, συλλογικών και μονομελών οργάνων 
διοίκησης του Κέντρου Ερευνών για Θέματα Ισότητας» 
(Β' 79), όπως ισχύει, και δ) Γ.ΥΦ. 963/1995 «Οργάνωση 
και λειτουργία Παραρτημάτων του Κέντρου Ερευνών για 
Θέματα Ισότητας» (Β' 638), 

10) την υπ' αριθμ. πρωτ. ΔΘΜ/Φ.20/οικ. 18015/ 
02.06.2017 εγκύκλιο του Υπουργείου Διοικητικής Ανα¬ 
συγκρότησης «Επαναξιολόγηση των δομών των οργα¬ 
νικών μονάδων των Νομικών Προσώπων (Δημοσίου 
και Ιδιωτικού Δικαίου) που ανήκουν στη Γενική Κυβέρ¬ 
νηση και Λοιπών Υπηρεσιών του Δημοσίου» (ΑΔΑ: 
94Η7465ΧΘΨ-3ΔΣ) και τη με αριθ. πρωτ. ΔΘΜ/Φ.20/ 
οικ.22808/12.07.2017 εγκύκλιο του ίδιου Υπουργείου 

«Υπενθύμιση καταληκτικής προθεσμίας προκειμένου για 
την επαναξιολόγηση των δομών των οργανικών μονά¬ 
δων των Νομικών Προσώπων (Δημοσίου και Ιδιωτικού 
Δικαίου) που ανήκουν στη Γενική Κυβέρνηση και Λοιπών 
Υπηρεσιών του Δημοσίου» (ΑΔΑ: 7ΗΕΧ465ΧΘΨ-ΠΕ0), 

11) το π.δ. 141/2017 «Οργανισμός Υπουργείου Εσω¬ 
τερικών» (Α' 180), 

12) το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής, και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

13) το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

14) την υπ' αριθμ. Υ29/8.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

15) Το από 3.8.2017 υπηρεσιακό σημείωμα της Προϊ- 
σταμένης της Διεύθυνσης Οικονομικών Υπηρεσιών Κε¬ 
ντρικής Υπηρεσίας του Υπουργείου Εσωτερικών (ορθή 
επανάληψη 14/2/2018). 

16) Από τις διατάξεις της παρούσας απόφασης και, 
ειδικότερα, από την προβλεπόμενη στην απόφαση αύ¬ 
ξηση των οργανικών θέσεων και των λοιπών θέσεων 
εργασίας στο Κ.Ε.Θ.Ι., 

προκαλείται κατά το χρόνο κάλυψης των εν λόγω θέ¬ 
σεων συνολικά εκτιμώμενη πρόσθετη ετήσια δαπάνη σε 
βάρος του προϋπολογισμού του Κ.Ε.Θ.Ι. (Κωδ. 60) ύψους 
διακοσίων πενήντα πέντε χιλιάδων ευρώ (255.000 €) 
περίπου, η οποία θα καλυφθεί από τις εγκεκριμένες πι¬ 
στώσεις του ΚΑΕ 2512/Ε.Φ. 07-630 «Επιχορήγηση στο 
Κέντρο Ερευνών για Θέματα Ισότητας (Κ.Ε.Θ.Ι.)», σύμ¬ 
φωνα με την υπ'αριθμ. 40209/4.8.2017 βεβαίωση του 
Προϊσταμένου του Τμήματος Οικονομικών Υπηρεσιών 
του Κ.Ε.Θ.Ι., αποφασίζουμε: 

Καθορίζουμε τα όργανα διοίκησης, καθώς και την ορ¬ 
γάνωση και λειτουργία του Κέντρου Ερευνών για Θέματα 
Ισότητας (Κ.Ε.Θ.Ι.) ως ακολούθως: 

ΚΕΦΑΛΑΙΟ Α' 

ΚΑΘΟΡΙΣΜΟΣ ΟΡΓΑΝΩΝ ΔΙΟΙΚΗΣΗΣ - 

ΑΡΜΟΔΙΟΤΗΤΕΣ 

Άρθρο 1 

Όργανα διοίκησης 

Ι.Τα όργανα διοίκησης του Κ.Ε.Θ.Ι. είναι: 

Α. το Διοικητικό Συμβούλιο και 
Β. ο/η Γενικός/ή Διευθυντής/ρια. 

Άρθρο 2 

Σύνθεση και Συγκρότηση Διοικητικού Συμβουλίου 

1. Το Διοικητικό Συμβούλιο είναι πενταμελές και απο- 
τελείται από: 
α) τον/την Πρόεδρο, 
β) τον/την Αντιπρόεδρο, 
γ) τρία (3) μέλη. 


2. Το Διοικητικό Συμβούλιο του Κ.Ε.Θ.Ι. διορίζεται με 
απόφαση του Υπουργού Εσωτερικών, με την οποία ορί¬ 
ζονται ο/η Πρόεδρος, ο/η Αντιπρόεδρος και τα υπόλοιπα 
μέλη, εφαρμοζομένων κατά τα λοιπά των οριζομένων 
στις σχετικές διατάξεις της ισχύουσας νομοθεσίας. 

3. Ο Υπουργός Εσωτερικών αποφασίζει σχετικά με 
τις πειθαρχικές υποθέσεις του Διοικητικού Συμβουλίου, 
σύμφωνα με τις ισχύουσες διατάξεις. 

4. Η θητεία του Διοικητικού Συμβουλίου είναι τριετής 
με δυνατότητα ανανέωσης. 

5. Το Διοικητικό Συμβούλιο βρίσκεται σε απαρτία εφό¬ 
σον στη σύνθεση του μετέχουν τρία (3) μέλη. Για απο¬ 
φάσεις που άπτονται οικονομικών θεμάτων απαιτείται 
αυξημένη πλειοψηφία 4/5. 

6. Στις συνεδριάσεις του Διοικητικού Συμβουλίου χρέη 
γραμματέα του Διοικητικού Συμβουλίου εκτελεί ο/η ει- 
δικός/ή συνεργάτης ή υπάλληλος του Κ.Ε.Θ.Ι. κατόπιν 
ορισμού του/της με απόφαση του Διοικητικού Συμβου¬ 
λίου. Κατά τα λοιπά, η σύνθεση και η λειτουργία του Διοι¬ 
κητικού Συμβουλίου διέπονται από τα άρθρα 13,14 και 
15 του ν. 2690/1999 «Κώδικας Διοικητικής Διαδικασίας 
και άλλες διατάξεις» (Α' 45). 

Άρθρο 3 

Αρμοδιότητες Διοικητικού Συμβουλίου 

Το Διοικητικό Συμβούλιο είναι το ανώτατο όργανο δι¬ 
οίκησης του Κ.Ε.Θ.Ι. και έχει τις εξής αρμοδιότητες: 

1. Αποφασιστικές αρμοδιότητες: 

α) Εγκρίνει τον ετήσιο προϋπολογισμό, τον ισολογισμό 
και τον απολογισμό του Κ.Ε.Θ.Ι., ύστερα από εισήγηση 
του/της Γενικού/ής Διευθυντή/ριας και του/της Διευθυ- 
ντή/ριας Διοικητικής και Οικονομικής Υποστήριξης, και 
τους τροποποιεί όταν το κρίνει αναγκαίο. 

β) Καταρτίζει το ετήσιο Σχέδιο Δράσης του Κ.Ε.Θ.Ι., 
ύστερα από εισήγηση του/της Προέδρου. 

γ) Αποφασίζει και εγκρίνει τις πάσης φύσεως προμή¬ 
θειες του φορέα και την κατάρτιση των σχετικών συμ¬ 
βάσεων και γενικά την ανάληψη υποχρεώσεων έναντι 
τρίτων, περιλαμβανομένης της σύναψης ή λύσης μισθώ¬ 
σεων, σύμφωνα με τον κανονισμό του Κ.Ε.Θ.Ι. και την 
κείμενη νομοθεσία. 

δ) Αποφασίζει για την αποδοχή δωρεών, διάθεση, 
ανταλλαγή, μεταβολή με οποιονδήποτε τρόπο των πε¬ 
ριουσιακών στοιχείων του Κ.Ε.Θ.Ι. για την επίτευξη των 
σκοπών του, καθώς και την εκποίηση ή ανταλλαγή ή 
διάθεση μη αναλώσιμου εξοπλισμού και υλικών του, 
σύμφωνα με τον κανονισμό του Κ.Ε.Θ.Ι. και την κείμενη 
νομοθεσία. 

ε) Αποφασίζει και εγκρίνει κάθε θέμα που αφορά το 
τακτικό ή έκτακτο προσωπικό του Κ.Ε.Θ.Ι., ύστερα από 
εισήγηση του/της Γενικού/ής Διευθυντή/ριας, σύμφωνα 
με τον κανονισμό του Κ.Ε.Θ.Ι. και την κείμενη νομοθεσία. 

στ) Αποφασίζει και εγκρίνει τη διοργάνωση κάθε εί¬ 
δους εκδηλώσεων στο πλαίσιο του Σχεδίου Δράσης και 
πραγματοποίησης των σκοπών του Κ.Ε.Θ.Ι., όπως ενδει¬ 
κτικά σεμιναρίων, ημερίδων, συνεδρίων, συνεντεύξεων, 
δεξιώσεων, φιλοξενίας. 

ζ) Αποφασίζει την ανάθεση καθηκόντων σε μέλη του 
Διοικητικού Συμβουλίου, στον/την Γενικό/ή Διευθυντή/ 

ρια και στους/τις Διευθυντές/ριες, περιλαμβανόμενης 
της εκπροσώπησης του στην Ελλάδα και το εξωτερικό. 

η) Αποφασίζει την μετακίνηση των μελών του Διοικητι¬ 
κού Συμβουλίου και του/της Γενικού/ήςΔιευθυντή/ριας 
στην Ελλάδα και το εξωτερικό, για την παροχή υπηρε¬ 
σιών στο πλαίσιο των αρμοδιοτήτων τους, ύστερα από 
εισήγηση του/της Προέδρου, και εγκρίνει τις δαπάνες 
μετακίνησης των μελών του Διοικητικού Συμβουλίου 
και του/της Γενικού/ής Διευθυντή/ριας, ύστερα από ει¬ 
σήγηση του/της τελευταίου/ας. 

θ) Αποφασίζει για κάθε θέμα σχετικό με την εκπλή¬ 
ρωση των σκοπών του Κ.Ε.Θ.Ι., των ζητημάτων οργά¬ 
νωσης και διοίκησης, δημιουργίας ομάδων εργασίας 
με συμμετοχή των μελών του Διοικητικού Συμβουλίου, 
υπαλλήλων του Κ.Ε.Θ.Ι.ή τρίτων, καθώς και των δαπανών 
που μπορεί να απαιτηθούν για τα θέματα αυτά, ύστερα 
από εισήγηση του/της Προέδρου και του/της Γενικού/ 
ης Διευθυντή/ριας. 

ι) Εγκρίνει την ανάληψη προγραμμάτων σχετικών με τους 
σκοπούς του Κ.Ε.Θ.Ι., τον προϋπολογισμό και το πλαίσιο 
υλοποίησης των προγραμμάτων αυτών, ιδίως σε σχέση 
με την επιλογή των επιστη μονικών υπευθύνων, εφόσον τα 
προγράμματα εκτελούνται από εξωτερικούς συνεργάτες, 
ύστερα από εισήγηση του/της Διευθυντή/ριας της Διεύθυν¬ 
σης Ερευνών και Υλοποίησης Προγραμμάτων. 

ια) Αναθέτει σε δικηγόρους/νομικούς υποθέσεις σχε¬ 
τικά με το Κ.Ε.Θ.Ι.. 

2. Γνωμοδοτικές αρμοδιότητες: 

Γνωμοδοτεί προς τον/την Υπουργό Εσωτερικών για 
τα ακόλουθα: 

α) Για την κατάρτιση Εσωτερικού Κανονισμού Λειτουρ¬ 
γίας και Οικονομικών και Κανονισμού Ανάθεσης Μελε¬ 
τών, Εκτέλεσης Προγραμμάτων και λοιπών δράσεων. 

β) Για τη σύσταση ή/καιτην κατάργηση παραρτημά¬ 
των του Κ.Ε.Θ.Ι. στην Ελλάδα και το εξωτερικό. 

γ) Για θέματα σχετικά με την οργανωτική δομή και δι¬ 
άρθρωση του Κ.Ε.Θ.Ι., τη σύνθεση του Διοικητικού Συμ¬ 
βουλίου και την πρόσληψη πάσης φύσεως προσωπικού. 

δ) Για τις αμοιβέςτων μελών του Διοικητικού Συμβου¬ 
λίου. 

3. Πειθαρχικές αρμοδιότητες: 

Αποφασίζει σχετικά με τις πειθαρχικές υποθέσεις του/ 
της Γενικού/ής Διευθυντή/ριας καθώς και, ύστερα από 
εισήγηση του/της Γενικού/ής Διευθυντή/ριας, των υπαλ¬ 
λήλων, σύμφωνα με τον κανονισμό του Κ.Ε.Θ.Ι. και την 
κείμενη νομοθεσία. 

4. Όπου στην κείμενη νομοθεσία προβλέπεται από¬ 
φαση ή γνωμοδότηση Υπηρεσιακού Συμβουλίου, αυτή 
λαμβάνεται από το Διοικητικό Συμβούλιο, κατόπιν εισή¬ 
γησης του/της Γενικού/ής Διευθυντή/ντριας. 

Άρθρο 4 

Αρμοδιότητες Προέδρου και Αντιπροέδρου 

1. Ο/Η Πρόεδρος του Διοικητικού Συμβουλίου είναι 
ο/η νόμιμος/η εκπρόσωπος του Κ.Ε.Θ.Ι. και έχει τις εξής 
αρμοδιότητες: 

α) Συγκαλεί σε συνεδρίαση το Διοικητικό Συμβούλιο 
και καταρτίζει την ημερήσια διάταξη, προεδρεύει στις 
συνεδριάσεις και εισηγείται την ημερήσια διάταξη. 


β) Εκπροσωπεί το Κ.Ε.0.1. ενώπιον των δικαστηρίων, 
δημοσίων αρχών και υπηρεσιών, νομικών και φυσικών 
προσώπων. 

γ) Αποφασίζει για θέματα έκτακτα και επείγοντα και 
υποβάλλει τις σχετικές αποφάσεις για έγκριση στην αμέ¬ 
σως επόμενη συνεδρίαση του Διοικητικού Συμβουλίου. 

δ) Εγκρίνει την υποβολή προτάσεων χρηματοδότησης 
για την υλοποίηση προγραμμάτων και ενημερώνει το Δι¬ 
οικητικό Συμβούλιο στην αμέσως επόμενη συνεδρίαση. 

2. Ο/Η Αντιπρόεδρος αναπληρώνει τον/την Πρόεδρο 
σε περίπτωση απουσίας, ελλείψεως ή κωλύματος του/ 
της Προέδρου. 

Άρθρο 5 

Γενικός/ή Διευθυντής/ρια - 

Προσόντα - Αρμοδιότητες 

1. Ο/Η Γενικός/ή Διευθυντής/ρια του Κ.Ε.Θ.Ι. ορίζεται 
με απόφαση του Διοικητικού Συμβουλίου. Για την πλή¬ 
ρωση της θέσης δημοσιεύεται πρόσκληση εκδήλωσης 
ενδιαφέροντος και υπογράφεται σύμβαση εργασίας ιδι¬ 
ωτικού δικαίου ορισμένου χρόνου διάρκειας τριών (3) 
ετών που μπορεί να ανανεώνεται. Η σχετική σύμβαση για 
λογαριασμό του Κ.Ε.Θ.Ι. υπογράφεται από τον/την Πρόε¬ 
δρο του Διοικητικού Συμβουλίου ή τον/την Αντιπρόεδρο 
ή άλλο ειδικά εξουσιοδοτημένο μέλος του Διοικητικού 
Συμβουλίου. Η πλήρωση της θέσης του/της Γενικού/ή 
Διευθυντή/ριας μπορεί να γίνει και με απόσπαση από 
θέση του Δημοσίου ή Νομικών Προσώπων Δημόσιου ή 
Ιδιωτικού Δικαίου. 

Ο/Η Γενικός/ή Διευθυντής/ρια πρέπει να είναι πτυχιού- 
χοςτριτοβάθμιαςεκπαίδευσηςτης ημεδαπής ή αναγνω¬ 
ρισμένου ισότιμου τίτλου σπουδών της αλλοδαπής, κά¬ 
τοχος μεταπτυχιακού τίτλου σπουδών ή απόφοιτος της 
Εθνικής Σχολής Δημόσιας Διοίκησης και Αυτοδιοίκησης, 
να έχει ευρεία γενική μόρφωση και πείρα σε θέματα που 
σχετίζονται με την ισότητα των φύλων και διοικητικές 
ικανότητες, καθώς και επαρκή γνώση τουλάχιστον μίας 
ξένης γλώσσας. 

2. Ο/Η Γενικός/ή Διευθυντής/ρια έχει τις εξής αρμο¬ 
διότητες: 

α) Εποπτεύει τις Διευθύνσεις του Κ.Ε.Θ.Ι., συντονίζει το 
έργο των Διευθύνσεων και των Γραφείων και ευθύνεται 
για την καλή και απρόσκοπτη λειτουργία τους. 

β) Συμμετέχει στις συνεδριάσειςτου Διοικητικού Συμ¬ 
βουλίου χωρίς δικαίωμα ψήφου και εισηγείται για όλα τα 
θέματα αρμοδιότητας του/της. 

γ) Προβαίνει σε κάθε ενέργεια για την υλοποίηση των 
αποφάσεων του Διοικητικού Συμβουλίου στα πλαίσια 
των αρμοδιοτήτων του/της, σύμφωνα με τον κανονισμό 
λειτουργίας. 

δ) Αποφασίζει για κάθε θέμα σχετικό με την απευθείας 
ανάθεση προμηθειών, έργων, μελετών, ερευνών, παρο¬ 
χής ανεξάρτητων υπηρεσιών έως του συνολικού ποσού 
των έξι χιλιάδων (6.000) ευρώ, συμπεριλαμβανομένου 
ΦΠΑ ανά σύμβαση. 

ε) Εισηγείται προς το Διοικητικό Συμβούλιο σχετικά 
με την πλήρωση θέσεων του Κ.Ε.Θ.Ι. με αποσπάσεις 
ή μετατάξεις προσωπικού από φορείς του δημόσιου 
τομέα. 

στ) Εισηγείται προς το Διοικητικό Συμβούλιο για κάθε 
θέμα σχετικό με το τακτικό ή έκτακτο προσωπικό, όπως 
ενδεικτικά προσλήψεις και απολύσεις. 

ζ) Εισηγείται προς το Διοικητικό Συμβούλιο το Σχέδιο 
Δράσης και τον ετήσιο απολογισμό του Κ.Ε.Θ.Ι.. 

η) Εγκρίνει τη σκοπιμότητα και τις δαπάνες μετακί¬ 
νησης των Διευθυντών/ριών και του προσωπικού του 
Κ.Ε.Θ.Ι. στην Ελλάδα και το εξωτερικό για την παροχή 
υπηρεσιών προς το Κ.Ε.Θ.Ι. 

θ) Παρακολουθεί και συντονίζει την εκτέλεση του 
Σχεδίου Δράσηςτου Κ.Ε.Θ.Ι. και αποφασίζει για την υλο¬ 
ποίηση των εγκεκριμένων προγραμμάτων και ερευνών, 
συμπεριλαμβανομένων των δαπανών που συνεπάγονται 
αυτές οι ενέργειες, στο πλαίσιο του εγκεκριμένου προ¬ 
ϋπολογισμού και σύμφωνα με τον ισχύοντα κανονισμό. 

ι) Αποφασίζει για θέματα έκτακτα και επείγοντα και 
υποβάλλει τις σχετικές αποφάσεις για έγκριση στην αμέ¬ 
σως επόμενη συνεδρίαση του Διοικητικού Συμβουλίου. 

ια) Υπογράφει την τρέχουσα αλληλογραφία και τα προ¬ 
παρασκευαστικά ή διαβιβαστικά έγγραφα του Κ.Ε.Θ.Ι. 
και προσυπογράφει τα έγγραφα που υπογράφονται από 
τον/την Πρόεδρο του Διοικητικού Συμβουλίου, στις πε¬ 
ριπτώσεις που αυτό απαιτείται βάσει του κανονισμού 
του Κ.Ε.Θ.Ι.. 

ιβ) Υπογράφει τις εντολές πληρωμής. 

2. Ύστερα από έγκριση του Διοικητικού Συμβουλίου, 
ο/η Γενικός/ή Διευθυντής/ρια μπορεί να εκχωρεί το δι¬ 
καίωμα υπογραφής εγγράφων που αφορούν τα θέματα 
της αρμοδιότητάς του σε υπαλλήλους του Κ.Ε.Θ.Ι.. 

ΚΕΦΑΛΑΙΟ Β' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ - 

ΑΡΜΟΔΙΟΤΗΤΕΣ 

Άρθρο 6 

Προϊστάμενοι Διευθύνσεων 
Ι.Στη Διεύθυνση Ερευνών και Υλοποίησης Προγραμ¬ 
μάτων προΐσταται υπάλληλοςτης ειδικότητας ΠΕ Ειδικών 
σε Θέματα Ισότητας. 

2. Στη Διεύθυνση Διοικητικής και Οικονομικής Υπο¬ 
στήριξης προΐσταται υπάλληλος της ειδικότητας ΠΕ Δι- 
οικητικού-Οικονομικού. 

Άρθρο 7 

Αρμοδιότητες Προϊσταμένων Διευθύνσεων 
1. Ο/Η Διευθυντής/ρια Ερευνών και Υλοποίησης Προ¬ 
γραμμάτων έχει τις εξής αρμοδιότητες: 

α) Προΐσταται της Διεύθυνσης Ερευνών και Υλοποίη¬ 
σης Προγραμμάτων, εποπτεύει τα υπαγόμενα σε αυτήν 
Γραφεία και συντονίζει τη λειτουργία τους, σύμφωνα με 
τον εσωτερικό κανονισμό του Κ.Ε.Θ.Ι.. Επιβλέπει την εκτέ¬ 
λεση των σχετικών αποφάσεων του Διοικητικού Συμβου¬ 
λίου και έχει εν γένει κάθε αρμοδιότητα σχετικά με την 
ομαλή λειτουργία των Γραφείων αρμοδιότητάς του/της. 

β) Μετέχει χωρίς δικαίωμα ψήφου στις συνεδριάσεις του 
Διοικητικού Συμβουλίου για θέματα της αρμοδιότητας του/ 
της, εφόσον προσκληθεί από το Διοικητικό Συμβούλιο. 

γ) Προβαίνει σε κάθε ενέργεια για την εξεύρεση χρη¬ 
ματοδοτικών πλαισίων και εισηγείται μαζί με τον/τη Γενι¬ 


κό/ή Διευθυντή/ρια σχετικά με την υποβολή προτάσεων 
προς τις εκάστοτε αρμόδιες υπηρεσίες στην Ελλάδα ή/ 
και στο εξωτερικό για την ανάληψη προγραμμάτων, με¬ 
λετών και ερευνών στο πλαίσιο των αρμοδιοτήτων του/ 
της για την εφαρμογή του Σχεδίου Δράσης του Κ.Ε.Θ.Ι.. 

δ) Προβαίνει σε κάθε ενέργεια για την εξειδίκευση και 
υλοποίηση των εγκεκριμένων από το Διοικητικό Συμ¬ 
βούλιο προγραμμάτων, μελετών, ερευνών και εκδόσεων. 

ε) Εισηγείται στον/την Γενικό/ή Διευθυντή/ρια κάθε θέμα 
σχετικό με τη σκοπιμότητα μετακίνησης του προσωπικού 
που υπάγεται στην αρμοδιότητα του/της στην Ελλάδα και 
το εξωτερικό για παροχή υπηρεσιών προς το Κ.Ε.Θ.Ι.. 

στ) Εισηγείται στον/την Γενικό/ή Διευθυντή/ρια κάθε 
θέμα σχετικό με τη διαδικασία παραλαβής έργων σύμ¬ 
φωνα με τον κανονισμό του Κ.Ε.Θ.Ι.. 

ζ) Συμβάλλει στην ανάπτυξη της συνεργασίας με εθνι¬ 
κούς και διεθνείς οργανισμούς, εκπαιδευτικά, επιστημο¬ 
νικά και ερευνητικά ιδρύματα, οργανώσεις κοινωνικών 
εταίρων και οργανώσεις της κοινωνίας των πολιτών, για 
θέματα που σχετίζονται με την πραγματοποίηση των 
σκοπών του Κ.Ε.Θ.Ι.. 

η) Ασκεί όσες αρμοδιότητες του ανατίθενται ειδικά 
από το Διοικητικό Συμβούλιο ή τον/την Γενικό/ή Διευθυ- 
ντή/ρια, σύμφωνα με τον κανονισμό του Κ.Ε.Θ.Ι.. 

θ) Υποβάλλει κατ’ έτος Σχέδιο Δράσης και αναλυτι¬ 
κό απολογισμό του έργου της Διεύθυνσης Ερευνών και 
Υλοποίησης Προγραμμάτων στο Διοικητικό Συμβούλιο 
και τον/την Γενικό/ή Διευθυντή/ρια. 

2. Ο/Η Διευθυντής/ρια Διοικητικής και Οικονομικής 
Υποστήριξης έχει τις εξής αρμοδιότητες: 

α) Προΐσταται της Διεύθυνσης Διοικητικής και Οικονο¬ 
μικής Υποστήριξης, εποπτεύει τα υπαγόμενα σε αυτήν 
Γραφεία και συντονίζει τη λειτουργία τους, σύμφωνα με 
τον εσωτερικό κανονισμό του Κ.Ε.Θ.Ι.. Επιβλέπει την εκτέ¬ 
λεση των σχετικών αποφάσεων του Διοικητικού Συμβου¬ 
λίου και έχει εν γένει κάθε αρμοδιότητα σχετικά με την 
ομαλή λειτουργία των Γραφείων αρμοδιότητας του/της. 

β) Μετέχει χωρίς δικαίωμα ψήφου στις συνεδριάσεις 
του Διοικητικού Συμβουλίου για θέματα της αρμοδιό¬ 
τητας του/της, εφόσον προσκληθεί από το Διοικητικό 
Συμβούλιο. 

γ) Εγκρίνει τις προβλεπόμενες και απολογιστικές με¬ 
τακινήσεις του προσωπικού και των συνεργατών του 
Κ.Ε.Θ.Ι.. Εισηγείται στο Διοικητικό Συμβούλιο τον ετήσιο 
προγραμματισμό προμηθειών, ύστερα από τη σύνταξη 
του από το Γραφείο Προμηθειών. 

δ) Καταρτίζει τον ετήσιο προϋπολογισμό, ισολογισμό 
και απολογισμό του Κ.Ε.Θ.Ι. και παρέχει, σε συνεργασία 
με τον/την Γενικό/ή Διευθυντή/ρια, όλα τα αναγκαία 
στοιχεία στο Διοικητικό Συμβούλιο κατά την κατάρτιση 
του προϋπολογισμού του Κ.Ε.Θ.Ι.. 

ε) Είναι υπεύθυνος για κάθε υπηρεσιακή μεταβολή 
του προσωπικού του Κ.Ε.Θ.Ι. (ενδεικτικά προσλήψεις, 
απολύσεις, προαγωγές, συνάψεις συμβάσεων για την 
πρόσληψη εποχικού προσωπικού), κατ’ εφαρμογή των 
σχετικών αποφάσεων του Διοικητικού Συμβουλίου ή/και 
του/της Γενικού/ής Διευθυντή/ριας και των ισχυουσών 
διατάξεων και παρακολουθεί το υπηρεσιακό καθεστώς 
όλων των υπαλλήλων του Κ.Ε.Θ.Ι.. 

στ) Υποβάλλει κατ’ έτος Σχέδιο Δράσης και αναλυτικό 
απολογισμό του έργου της Διεύθυνσης Διοικητικής και 
Οικονομικής Υποστήριξης στο Διοικητικό Συμβούλιο και 
τον/την Γενικό/ή Διευθυντή/ρια. 

ΚΕΦΑΛΑΙΟ Γ' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΟΡΓΑΝΙΚΩΝ 

ΜΟΝΑΔΩΝ 

Άρθρο 8 

Διάρθρωση 

Το Κ.Ε.Θ.Ι. αποτελείται από τις ακόλουθες Διευθύνσεις 
και Γραφεία: 

1. Διεύθυνση Ερευνών και Υλοποίησης Προγραμμά¬ 
των, στην οποία υπάγονται τα εξής Γραφεία: 

α) Γραφείο Σχεδιασμού,Τεκμηρίωσης και Αξιολόγησης 
Προγραμμάτων. 

β) Γραφείο Ερευνών, Μελετών και Εκδόσεων. 

γ) Γραφείο Υλοποίησης Προγραμμάτων και Συμβου¬ 
λευτικών Υπηρεσιών. 

2. Διεύθυνση Διοικητικής και Οικονομικής Υποστήρι¬ 
ξης, στην οποία υπάγονται τα εξής Γραφεία: 

α) Γραφείο Προσωπικού και Διοικητικής Υποστήριξης. 

β) Γραφείο Λογιστηρίου. 

γ) Γραφείο Προμηθειών. 

δ) Γραφείο Πληροφορικής. 

3. Αυτοτελές Γραφείο Τύπου. 

4. Αυτοτελές Νομικό Γραφείο. 

Άρθρο 9 

Διεύθυνση Ερευνών 

και Υλοποίησης Προγραμμάτων 

1. Η Διεύθυνση Ερευνών και Υλοποίησης Προγραμ¬ 
μάτων υπάγεται στον/στην Γενικό/ή Διευθυντή/ρια και 
διευθύνεται από Διευθυντή/ρια. 

2. Η Διεύθυνση Ερευνών και Υλοποίησης Προγραμμά¬ 
των είναι αρμόδια για: 

α) Τη σύνταξη και υποβολή προτάσεων προς το Διοι¬ 
κητικό Συμβούλιο, μέσω του/της Γενικού/ης Διευθυντή/ 
ριας, για την κατάρτιση του ετήσιου Σχεδίου Δράσης 
του Κ.Ε.Θ.Ι.. 

β) Την παρακολούθηση υλοποίησης του ετήσιου Σχε¬ 
δίου Δράσης του Κ.Ε.Θ.Ι.. 

γ) Τη συστηματική αναζήτηση δυνατοτήτων χρημα¬ 
τοδότησης των δράσεων του Κ.Ε.Θ.Ι. στο πλαίσιο των 
στρατηγικών στόχων που έχουν τεθεί από το Διοικητικό 
Συμβούλιο για την προώθηση της ισότητας των φύλων, 
των ίσων ευκαιριών και την καταπολέμηση των πολλα¬ 
πλών διακρίσεων. 

δ) Το σχεδίασμά και την υποβολή προτάσεων χρημα¬ 
τοδότησης προγραμμάτων, μελετών και ερευνών, καθώς 
και την υλοποίηση τους. 

ε) Τ ην ανάπτυξη συνεργασίας με εθνικούς και διεθνείς 
φορείς και οργανισμούς, εκπαιδευτικά, επιστημονικά 
και ερευνητικά κέντρα και πανεπιστημιακά ιδρύματα, 
μη κυβερνητικές οργανώσεις, γυναικείες οργανώσεις, 
φορείς της αυτοδιοίκησης και οργανώσεις εργοδοτών 
και εργαζομένων για θέματα που σχετίζονται με την προ¬ 
ώθηση της ισότητας των φύλων και την καταπολέμηση 
των διακρίσεων. 


στ) Τ ην παροχή συμβουλευτικών και υποστηρικτικών 
υπηρεσιών και την ανάπτυξη και εφαρμογή εργαλείων, 
με τα οποία θα αξιολογούνται τα προγράμματα και οι 
δράσεις που υλοποιείτο Κ.Ε.Θ.Ι.. 

ζ) Τ ην πραγματοποίηση των πάσης φύσεως εκδόσεων 
και την παραγωγή οπτικοακουστικού υλικού του Κ.Ε.Θ.Ι. 
καθώς και την καταγραφή, συντήρηση και αρχειοθέτη¬ 
σής τους. 

3. Οι αρμοδιότητες των Γραφείων που υπάγονται στην 
Διεύθυνση Ερευνών και Υλοποίησης Προγραμμάτων κα- 
τανέμονται ως εξής: 

Α. Το Γραφείο Σχεδιασμού, Τεκμηρίωσης και Αξιολό¬ 
γησης διευθύνεται από τον/την Διευθυντή/ρια της Δι¬ 
εύθυνσης Ερευνών και υλοποίησης Προγραμμάτων και 
έχει τις εξής αρμοδιότητες: 

α) Τη σύνταξη προτάσεων για το ετήσιο Σχέδιο Δράσης 
του Κ.Ε.Θ.Ι. και την εισήγηση του στον/την Διευθυντή/ 
ρια, σε συνεργασία με τα Γραφεία της Διεύθυνσης, καθώς 
και την παρακολούθηση εφαρμογής του. 

β)Τη συστηματική αναζήτηση και εξεύρεση χρηματο¬ 
δοτικών πλαισίων για την εκπλήρωση των γενικών και 
ειδικών στόχων του Κ.Ε.Θ.Ι. και για την εφαρμογή του 
ετήσιου Σχεδίου Δράσης, όπως αυτό καταρτίζεται και 
εγκρίνεται από το Διοικητικό Συμβούλιο. 

γ) Την τεχνική υποστήριξη των Γραφείων της Διεύθυν¬ 
σης κατά τη σύνταξη και υποβολή προτάσεων χρημα¬ 
τοδότησης προς τις εκάστοτε αρμόδιες υπηρεσίες στην 
Ελλάδα ή το εξωτερικό για την ανάληψη προγραμμάτων, 
μελετών και ερευνών. 

δ) Την ανάπτυξη και εφαρμογή εργαλείων αξιολόγη¬ 
σης των δράσεων του Κ.Ε.Θ.Ι.. 

ε) Τη δημιουργία βάσεων δεδομένων μέσω της συλ¬ 
λογής, αξιολόγησης και αξιοποίησης στοιχείων και 
πορισμάτων μελετών, ερευνών και λοιπών δραστηριο¬ 
τήτων που αφορούν την εφαρμογή πολιτικής ισότητας 
των φύλων και ίσων ευκαιριών σε ευπαθείς ομάδες που 
υφίστανται διακρίσεις. 

στ) Την ανάπτυξη συνεργασίας με εθνικούς και διε¬ 
θνείς φορείς και οργανισμούς αναφορικά με τις δυνα¬ 
τότητες χρηματοδότησης και υλοποίησηςτων δράσεων 
και των προγραμμάτων του φορέα. 

Β. Το Γραφείο Ερευνών, Μελετών και Εκδόσεων δι¬ 
ευθύνεται από τον/την Διευθυντή/ρια της Διεύθυνσης 
Ερευνών και Υλοποίησης Π ρογραμμάτων και έχει τις εξής 
αρμοδιότητες: 

α) Το σχεδίασμά, την υλοποίηση, την παρακολούθηση 
και το συντονισμό επιστημονικών μελετών και ερευνών 
για θέματα σχετικά με την προώθηση της ισότητας, των 
ίσων ευκαιριών και της καταπολέμησης των διακρίσεων 
ευπαθών ομάδων, ιδίως λόγω φύλου, εθνικότητας, θρη¬ 
σκευτικών ή άλλων πεποιθήσεων, ηλικίας, αναπηρίας και 
ταυτότητας φύλου και σεξουαλικού προσανατολισμού, 
σύμφωνα με τους γενικούς και ειδικούς στόχους του 
Κ.Ε.Θ.Ι. και το εγκεκριμένο ετήσιο Σχέδιο Δράσης. 

β) Τ ην ανάπτυξη συνεργασίας με εθνικούς και διεθνείς 
φορείς και οργανισμούς, εκπαιδευτικά, επιστημονικά και 
ερευνητικά κέντρα και πανεπιστημιακά ιδρύματα, μη 
κυβερνητικές οργανώσεις, γυναικείες οργανώσεις, φο¬ 
ρείς της αυτοδιοίκησης και οργανώσεις εργοδοτών και 

εργαζομένων για την υλοποίηση ερευνών και μελετών 
σε τομείς που σχετίζονται με την προώθηση της ισότη¬ 
τας των φύλων και την καταπολέμηση των διακρίσεων. 

γ) Τη διοργάνωση συνεδρίων, συναντήσεων, διασκέ¬ 
ψεων και κάθε είδους εκδηλώσεων δημόσιου διαλόγου 
και προβολής σχετικών με τα αποτελέσματα των ερευ¬ 
νών και μελετών που υλοποιεί το Κ.Ε.Θ.Ι.. 

δ) Τη συμμετοχή σε ομάδες εργασίας και επιτροπές 
για την εφαρμογή του Σχεδίου Δράσης του Κ.Ε.Θ.Ι. στον 
τομέα των ερευνών και μελετών. 

ε)Την έκδοση εντύπων ή/και οπτικοακουστικού υλικού, 
στο πλαίσιο των υλοποιούμενων ερευνών και μελετών και 
την συντήρηση, την καταγραφή και την αρχειοθέτηση του 
έντυπου και οπτικοακουστικού υλικού του Κ.Ε.Θ.Ι.. 

Γ. Το Γραφείο Υλοποίησης Προγραμμάτων και Συμ¬ 
βουλευτικών Υπηρεσιών διευθύνεται από τον/την Δι- 
ευθυντή/ρια της Διεύθυνσης Ερευνών και Υλοποίησης 
Προγραμμάτων και έχει τις εξής αρμοδιότητες: 

α) Το σχεδίασμά, την υλοποίηση, την παρακολούθηση 
και το συντονισμό προγραμμάτων που αναλαμβάνει ή 
συμμετέχει το Κ.Ε.Θ.Ι. για τα θέματα της προώθησης της 
ισότητας, των ίσων ευκαιριών και της καταπολέμησης 
των διακρίσεων ευπαθών ομάδων, ιδίως λόγω φύλου, 
εθνικότητας, θρησκευτικών ή άλλων πεποιθήσεων, ηλι¬ 
κίας, αναπηρίας και ταυτότητας φύλου και σεξουαλικού 
προσανατολισμού. 

β) Την ανάπτυξη συνεργασίας με εθνικούς και διεθνείς 
φορείς και οργανισμούς, εκπαιδευτικά, επιστημονικά 
και ερευνητικά κέντρα και πανεπιστημιακά ιδρύματα, 
μη κυβερνητικές οργανώσεις, γυναικείες οργανώσεις, 
φορείς της αυτοδιοίκησης και οργανώσεις εργοδοτών 
και εργαζομένων για την υλοποίηση προγραμμάτων που 
σχετίζονται με την προώθηση της ισότητας των φύλων 
και την ανάδειξη και καταπολέμηση των διακρίσεων 
ευπαθών ομάδων. 

γ) Τη διοργάνωση συνεδρίων, συναντήσεων, διασκέ¬ 
ψεων και κάθε είδους εκδηλώσεων δημόσιου διαλόγου 
και προβολής στο πλαίσιο των υλοποιούμενων προγραμ¬ 
μάτων. 

δ) Τη συμμετοχή σε ομάδες εργασίας και επιτροπές 
για την εφαρμογή του Σχεδίου Δράσης του Κ.Ε.Θ.Ι. στον 
τομέα των προγραμμάτων. 

ε) Την παροχή ενημέρωσης, υποστηρικτικών υπηρε¬ 
σιών, συμβουλευτικής και προσωπικής ενδυνάμωσης σε 
γυναίκες και ιδίως σε ευπαθείς ομάδες του πληθυσμού, 
στο πλαίσιο της διάδοσης και εφαρμογής της πολιτικής 
ισότητας ευκαιριών σε όλους τους τομείς της κοινωνικής, 
πολιτικής και οικονομικής ζωής, είτε αυτοτελώς είτε στο 
πλαίσιο υλοποίησης προγραμμάτων. 

Άρθρο 10 

Διεύθυνση Διοικητικής 
και Οικονομικής Υποστήριξης 

1. Η Διεύθυνση Διοικητικής και Οικονομικής Υποστή¬ 
ριξης υπάγεται στον/στην Γενικό/ή Διευθυντή/ρια και 
διευθύνεται από Διευθυντή/ρια. 

2. Η Διεύθυνση είναι αρμόδια για: 

α) Την καθημερινή ομαλή λειτουργία των υπηρεσιών 
του Κ.Ε.Θ.Ι.. 


β) Τα θέματα που αφορούν το τακτικό ή έκτακτο 
προσωπικό του Κ.Ε.Θ.Ι., όπως την παρακολούθηση του 
υπηρεσιακού καθεστώτος των υπαλλήλων, την υπηρεσι¬ 
ακή μεταβολή του προσωπικού, προσλήψεις, απολύσεις, 
προαγωγές και συνάψεις συμβάσεων για την πρόσλη¬ 
ψη εποχικού προσωπικού, ύστερα από απόφαση του 
Διοικητικού Συμβουλίου και έπειτα από εισήγηση του/ 
της Γενικού/ής Διευθυντή/ριας, λαμβάνοντας υπόψη τις 
ισχύουσες διατάξεις. 

γ) Τη σύνταξη πρωτοκόλλων λειτουργίας του Κ.Ε.Θ.Ι. 
και των εποπτευόμενων Γραφείων, καθώς και την οικονο¬ 
μική διαχείριση του Κ.Ε.Θ.Ι., σύμφωνα με τον κανονισμό 
του Κ.Ε.Θ.Ι. και την κείμενη νομοθεσία. 

δ) Την οργάνωση, παρακολούθηση και εκτέλεση 
προγραμμάτων εκπαίδευσης και επιμόρφωσης του αν¬ 
θρώπινου δυναμικού, σε συνεργασία με δημόσιους και 
ιδιωτικούς φορείς στην Ελλάδα και το εξωτερικό. 

3. Οι αρμοδιότητες των Γραφείων που υπάγονται στην 
Διεύθυνση Διοικητικής και Οικονομικής Υποστήριξης 
κατανέμονται ως εξής: 

Α.Το Γραφείο Προσωπικού και Διοικητικής Υποστήρι¬ 
ξης διευθύνεται από τον/τη Διευθυντή/ρια της Διεύθυν¬ 
σης Διοικητικής και Οικονομικής Υποστήριξης και έχει 
τις εξής αρμοδιότητες: 

α)Την γραμματειακή υποστήριξη τηςλειτουργίαςτου 
Κ.Ε.Θ.Ι., την εξυπηρέτηση του τηλεφωνικού κέντρου, την 
παροχή πληροφοριών προς το κοινό, την τήρηση αρχεί¬ 
ου εισερχομένων και εξερχόμενων του φορέα και τον 
συντονισμό όλων των εκκρεμοτήτων. 

β) Τη συλλογή και διανομή θεμάτων στο Διοικητικό 
Συμβούλιο με τα αντίστοιχα συνοδευτικά έγγραφα, την 
ενημέρωση των μελών για τις συνεδριάσεις του Διοικη¬ 
τικού Συμβουλίου. 

γ) Την διεκπεραίωση της αλληλογραφίας και την τή¬ 
ρηση των κανόνων δημοσιότητας κατ' εφαρμογή της 
κείμενης νομοθεσίας. 

δ) Κάθε θέμα σχετικό με το τακτικό ή έκτακτο προσω¬ 
πικό του Κ.Ε.Θ.Ι.. 

ε) Την ενημέρωση του προσωπικού σχετικά με θέμα¬ 
τα που άπτονται των εργασιακών του δικαιωμάτων και 
υποχρεώσεων. 

στ) Τ ην σύνταξη πρωτοκόλλων λειτουργίας του Κ.Ε.Θ.Ι. 
με τη δημιουργία ροών εργασιών, διεργασιών και ελέγ¬ 
χων και την αναζήτηση ευκαιριών και καινοτόμων μεθό¬ 
δων για την βελτίωση της απόδοσης του Κ.Ε.Θ.Ι.. 

ζ) Τ ην οργάνωση, παρακολούθηση και εκτέλεση προ¬ 
γραμμάτων εκπαίδευσης και επιμόρφωσης του ανθρώ¬ 
πινου δυναμικού του Κ.Ε.Θ.Ι., σε συνεργασία με δημόσι¬ 
ους και ιδιωτικούς φορείς στην Ελλάδα και το εξωτερικό. 

Β. Το Γραφείο Λογιστηρίου διευθύνεται από τον/την 
Διευθυντή/ρια της Διεύθυνσης Διοικητικής και Οικονο¬ 
μικής Υποστήριξης και έχει τις εξής αρμοδιότητες: 

α) Τ ην οργάνωση και παρακολούθηση της διαχείρισης 
των χρηματοοικονομικών, φορολογικών και λογιστικών 
θεμάτων του Κ.Ε.Θ.Ι.. 

β) Τη διενέργεια και πληρωμή κάθε είδους δαπάνης, 
ύστερα από έλεγχο των παραστατικών και έγκριση του/ 
της Διευθυντή/ριας. 

γ) Την κατάρτιση του προϋπολογισμού, ισολογισμού, 
απολογισμού και των αποτελεσμάτων χρήσης του Κ.Ε.Θ.Ι. 
υπό την εποπτεία του/της Διευθυντή/ριας. 

δ) Την παρακολούθηση της οικονομικής διαχείρισης του 
Κ.Ε.Θ.Ι. και τον έλεγχο των πάσης φύσεως παραστατικών. 

ε) Την οικονομική παρακολούθηση των συγχρηματο- 
δοτούμενων προγραμμάτων του Κ.Ε.Θ.Ι.. 

στ) Την εκκαθάριση των δαπανών μισθοδοσίας του 
προσωπικού. 

ζ)Την τήρηση των κανόνων δημοσιότητας, κατ' εφαρ¬ 
μογή της κείμενης νομοθεσίας. 

η) Την πλήρη και άμεση ενημέρωση των οικονομικών 
βιβλίων και λογιστικών αρχείων του Κ.Ε.Θ.Ι.. 

Γ. Το Γραφείο Προμηθειών διευθύνεται από τον/την 
Διευθυντή/ρια της Διεύθυνσης Διοικητικής και Οικονο¬ 
μικής Υποστήριξης και έχει τις εξής αρμοδιότητες: 

Το σχεδίασμά, προγραμματισμό και υλοποίηση των 
απαιτούμενων προμηθειών και υπηρεσιών του φορέα, 
τη συλλογή των επιμέρους αιτήσεων των Γραφείων για 
προμήθειες και την εξέταση της σκοπιμότητας αυτών, 
τη διαμόρφωση προγραμμάτων για την προμήθεια 
κάθε είδους υλικών, εξοπλισμού και υπηρεσιών και την 
εισήγηση αυτών προς έγκριση στον/την Διευθυντή/ρια, 
καθώς και την καταγραφή στο Μητρώο Παγίων των μη 
αναλώσιμων ειδών που αγοράζονται. 

Δ. Το Γραφείο Πληροφορικής διευθύνεται από τον/ 
την Διευθυντή/ρια της Διεύθυνσης Διοικητικής και Οι¬ 
κονομικής Υποστήριξης και έχει τις εξής αρμοδιότητες: 

α)Την υποστήριξη,τον έλεγχο, τη συντήρηση,την κα¬ 
ταγραφή και την απρόσκοπτη λειτουργία του ηλεκτρονι¬ 
κού εξοπλισμού, των υποδομών και των επικοινωνιακών 
συνδέσεων του Κ.Ε.Θ.Ι., την επιδιόρθωση βλαβών και την 
εγκατάσταση νέων υπολογιστικών συστημάτων και του 
αντίστοιχου λογισμικού. 

β) Τ ην παρακολούθηση, επικαιροποίηση και ενημέρω¬ 
ση της ιστοσελίδας του Κ.Ε.Θ.Ι.. 

γ)Την επέκταση, βελτίωση και αναβάθμιση των ηλε¬ 
κτρονικών και πληροφοριακών υποδομών του Κ.Ε.Θ.Ι., 
ώστε να καλύπτουν επαρκώς όλους τους χρήστες του. 

δ) Την οργάνωση εκπαιδευτικών δράσεων προς τους 
εργαζόμενους του Κ.Ε.Θ.Ι. σε θέματα πληροφορικής και 
επικοινωνιών. 

Άρθρο 11 
Αυτοτελή Γραφεία 

1 .Το ΓραφείοΤύπου είναι αυτοτελές, εποπτεύεται από 
το Διοικητικό Συμβούλιο και έχει τις εξής αρμοδιότητες: 

α) Την ενημέρωση, προώθηση και προβολή των σκο¬ 
πών, των δράσεων και του έργου του Κ.Ε.Θ.Ι.. 

β) Τη διοργάνωση σεμιναρίων, ημερίδων, συνεδρίων, 
εκδηλώσεων, συνεντεύξεων, δεξιώσεων και της φιλο¬ 
ξενίας των φιλοξενουμένων του Κ.Ε.Θ.Ι., ύστερα από 
απόφαση του Διοικητικού Συμβουλίου. 

γ) Την προώθηση των δημοσιεύσεων και εκδόσεων 
του Κ.Ε.Θ.Ι., την παρακολούθηση δημοσιευμάτων σχετι¬ 
κά με το Κ.Ε.Θ.Ι. και τη δημοσίευση δελτίων τύπου, ύστε¬ 
ρα από απόφαση του Διοικητικού Συμβουλίου. 

δ) Τον συντονισμό και τη διαχείριση της επικοινωνια- 
κής πολιτικής του Κ.Ε.Θ.Ι.. 


2.Το Νομικό Γραφείο είναι αυτοτελές, εποπτεύεται από 
τον/την Πρόεδρο του Κ.Ε.Θ.Ι. και στις αρμοδιότητες του 
περιλαμβάνονται η κάλυψη και εξυπηρέτηση των ανα¬ 
γκών του Κ.Ε.Θ.Ι. σε θέματα νομικής και δικαστηριακής 
φύσης, η διενέργεια νομικών μελετών, η παροχή γνω¬ 
μοδοτήσεων, η επίβλεψη του χειρισμού και της πορείας 
των δικαστικών και των εξωδικαστικών υποθέσεων του 
Κ.Ε.Θ.Ι., καθώς και η τήρηση και ενημέρωση του αρχείου 
του φορέα αναφορικά με τις υποθέσεις αυτές, η παρά¬ 
σταση στις συνεδριάσεις του Διοικητικού Συμβουλίου 
και η παροχή νομικών συμβουλών στο Διοικητικό Συμ¬ 
βούλιο. 

ΚΕΦΑΛΑΙΟ Δ 

ΘΕΣΕΙΣ, ΕΙΔΙΚΟΤΗΤΕΣ 

ΚΑΙ ΚΑΤΑΝΟΜΗ ΠΡΟΣΩΠΙΚΟΥ 

Άρθρο 12 

Συνολικός αριθμός θέσεων 
Ο συνολικός αριθμός των οργανικών θέσεων, καθώς 
και των λοιπών θέσεων εργασίας που αναφέρονται στην 
παρούσα απόφαση, ανέρχεται σε είκοσι (20) θέσεις. 

Άρθρο 13 

Κατανομή οργανικών θέσεων προσωπικού 

ιδιωτικού δικαίου αορίστου χρόνου κατά 

εκπαιδευτική βαθμίδα και ειδικότητα 
Οι οργανικές θέσεις του προσωπικού με σχέση ερ¬ 
γασίας ιδιωτικού δικαίου αορίστου χρόνου του Κ.Ε.Θ.Ι. 
ανέρχονται σε δεκαοκτώ (18) και κατανέμονται ανά εκ¬ 
παιδευτική βαθμίδα και ειδικότητα ως εξής: 

Α) Εκπαιδευτική Βαθμίδα ΠΕ 
α. Ειδικότητα Διοικητικού - Οικονομικού: 4 θέσεις, 
β. Ειδικότητα Ειδικών σε Θέματα Ισότητας: 8 θέσεις, 
γ. Ειδικότητα Πληροφορικής: 1 θέση. 

Β) Εκπαιδευτική Βαθμίδα ΤΕ 

Ειδικότητα Κοινωνικών Λειτουργών: 1 θέση. 

Γ) Εκπαιδευτική Βαθμίδα ΔΕ 

Ειδικότητα Διοικητικών Γραμματέων: 4 θέσεις 

Άρθρο 14 

Προσωπικό με σχέση έμμισθης εντολής 
Στο Νομικό Γραφείο υφίσταται μία (1) θέση Δικηγόρου ή 
Νομικού Συμβούλου με σχέση έμμισθης εντολής,. Η πρό¬ 
σληψη έμμισθου δικηγόρου διέπεται από τις σχετικές δια- 
τάξειςτης παρ.2 του άρθρου 43 του ν. 4194/2013 «Πρόσλη¬ 
ψη εμμίσθου δικηγόρου» του Κώδικα Δικηγόρων (Α' 208). 

Άρθρο 15 

Ειδικοί Σύμβουλοι - Συνεργάτες 
Συνιστάται μία (1) θέση ειδικού/ής συνεργάτη/τιδας με 
σύμβαση εργασίας ιδιωτικού δικαίου ορισμένου χρόνου. Η 
παραπάνω θέση πληρούται από άτομο ειδικευμένο σε θέ¬ 
ματα σχετικά με τους σκοπούς και τις δραστηριότητες του 
Κ.Ε.Θ.Ι., ύστερα από απόφαση του Διοικητικού Συμβουλίου. 

Άρθρο 16 

Κατανομή θέσεων στις Οργανικές Μονάδες 
Η κατανομή θέσεων στις οργανικές μονάδες του 
Κ.Ε.Θ.Ι. έχει ως εξής: 

Διεύθυνση Ερευνών και Υλοποίησης Προγραμμάτων 

1 ΠΕ Ειδικών σε Θέματα Ισότητας 

Γραφείο Ερευνών, Μελετών και Εκδόσεων 

2 ΠΕ Ειδικών σε Θέματα Ισότητας 

1 ΤΕ Κοινωνικών Λειτουργών 

Γραφείο Υλοποίησης Προγραμμάτων και 
Συμβουλευτικών Υπηρεσιών 

2 ΠΕ Ειδικών σε Θέματα Ισότητας 

1 ΔΕ Διοικητικών Γραμματέων 

Γραφείο Σχεδιασμού Τεκμηρίωσης και 

Αξιολόγησης Προγραμμάτων 

2 ΠΕ Ειδικών σε Θέματα Ισότητας 

Διεύθυνση Διοικητικής και Οικονομικής 

Υποστήριξης 

1 ΠΕ Διοικητικού - Οικονομικού 

Γραφείο Λογιστηρίου 

1 ΠΕ Διοικητικού - Οικονομικού 

2 ΔΕ Διοικητικών Γραμματέων 

Γραφείο Προσωπικού και Διοικητικής Υποστήριξης 

1 ΠΕ Διοικητικού - Οικονομικού 

1 ΔΕ Διοικητικών Γραμματέων 

Γραφείο Πληροφορικής 

1 ΠΕ Πληροφορικής 

Γραφείο Προμηθειών 

1 ΠΕ Διοικητικού - Οικονομικού 

Γραφείο Τύπου 

1 ΠΕ Ειδικών σε Θέματα Ισότητας 


Άρθρο 16α 

Το Νομικό Γραφείο στελεχώνεται από προσωπικό έμ¬ 
μισθης εντολής κατά τα προβλεπόμενα στο άρθρο 14. 

Άρθρο 17 

Προσόντα διορισμού 

Ι.Τα κατά ειδικότητα τυπικά και πρόσθετα προσόντα 
διορισμού καθορίζονται κάθε φορά από τις ισχύουσες 
διατάξεις για τον καθορισμό προσόντων διορισμού. 

2. Για τους κλάδους που συγκροτούνται από περισσό¬ 
τερες ειδικότητες, ο αριθμός των θέσεων κατά ειδικότητα 
καθορίζεται με την προκήρυξη για την πλήρωση των 
θέσεων της οικείας ειδικότητας ή με την απόφαση με¬ 
τάταξης, αν η θέση πληρούται με μετάταξη. 

3. Για τον κλάδο ΠΕ Ειδικών σε Θέματα Ισότητας, ως 
προσόν διορισμού ορίζεται το πτυχίο ή δίπλωμα Α.Ε.Ι. 
της ημεδαπής ή ισότιμο σχολών της αλλοδαπής και/ή η 
κατοχή μεταπτυχιακού τίτλου σε γνωστικό αντικείμενο 
Ανθρωπιστικών, Κοινωνικών, Πολιτικών και Νομικών (ει¬ 
δίκευση σε θέματα Ανθρωπίνων Δικαιωμάτων, Δημοσί¬ 
ου Δικαίου, Ευρωπαϊκού Δικαίου) σπουδών ή σπουδών 
Κοινωνιολογίας, Κοινωνικής Πολιτικής και Κοινωνικής 
Ανθρωπολογίας, Ψυχολογίας, Κοινωνικής Εργασίας ή 
αποφοίτηση από την Εθνική Σχολή Δημόσιας Διοίκησης 
και Αυτοδιοίκησης (ΕΣΔΔΑ) ή τριετής εμπειρία σε θέμα¬ 
τα ισότητας, καθώς και η καλή γνώση μίας τουλάχιστον 
ξένης γλώσσας. 

Άρθρο 18 

Κατάταξη προσωπικού σε οργανικές θέσεις 

Για την κατάταξη στις ειδικότητες του άρθρου 13, 
του προσωπικού που κατά την έναρξη ισχύος της πα¬ 
ρούσας απόφασης υπηρετεί στο Κ.Ε.Θ.Ι. σε οργανικές 
θέσεις με σχέση εργασίας ιδιωτικού δικαίου αορίστου 
χρόνου, εκδίδεται διαπιστωτική πράξη του Διοικητικού 
Συμβουλίου. 


ΚΕΦΑΛΑΙΟ Ε' ΕΙΔΙΚΕΣ ΔΙΑΤΑΞΕΙΣ 

Άρθρο 19 

Κανονισμοί του Κ.Ε.Θ.Ι. 

Μετά τη δημοσίευση του παρόντος, με απόφαση του 
Υπουργού Εσωτερικών, έπειτα από γνώμη του Διοικητι¬ 
κού Συμβουλίου του Κ.Ε.Θ.Ι., που δημοσιεύεται στην Εφη¬ 
μερίδα της Κυβερνήσεως, καταρτίζονται ο Εσωτερικός 
Κανονισμός Λειτουργίας και Οικονομικών, καθώς και ο 
Κανονισμός Ανάθεσης Μελετών, Εκτέλεσης Προγραμμά¬ 
των και λοιπών δράσεων. 

Άρθρο 20 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργούνται οι διατάξειςτου π.δ. 42/1994 (Α' 33) και οι με 
αριθ. πρωτ. Γ.ΥΦ. 803/1994 (Β' 417), Γ.ΥΦ. 1001/1994 (Β’ 
557), Γ.ΥΦ. 219/1995 (Β' 79) και Γ.ΥΦ. 963/1995 (Β' 638), 
και Υπουργικές αποφάσεις, όπως ισχύουν μέχρι την δη¬ 
μοσίευση της παρούσας, καθώς και κάθε άλλη διάταξη 
που αντίκειται στις διατάξεις της παρούσας απόφασης. 

Άρθρο 21 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίόυ 2018 

Οι Υπουργοί 

Αναπληρωτής Υπουργός 
Εσωτερικών Οικονομικών 

